GiliGold/VAD_KnessetCorpus huggingface dataset:
משה גפני: חבר הכנסת חרמש, בסדר, ברור.
שי חרמש: תגיד לי, אתם השתגעתם?
שי חרמש: 80% מההפקעות זה חקלאי.
חיים אורון: תן לי נימוק אחד, שמעת אותנו עשר פעמים.
ציון פיניאן: שמעתי ואני אומר שעד שזה יובא למליאה, אז נשב ונדבר.
משה גפני: כן, ההסתייגות עוברת למליאה.
חיים אורון: במליאה לא יעבור כלום, במליאה האוטומציה היא פי מאה יותר גדולה.
חיים אורון: אני לא יודע מה קורה?
שי חרמש: 95% הלכתי איתך לאורך כל הדרך, בדברים המינימליים האלה---
משה גפני: חבר הכנסת חרמש, מה הוא מציע?
חיים אורון: אנחנו אמרנו, בעד חכירה לדורות, לא הלאמה זמנית.
חיים אורון: אני לא מצליח להבין את נציגי הממשלה, מה הם רוצים?
חיים אורון: מה אתם בדיוק רוצים?
חיים אורון: חוץ מזה לבוא ולהגיד בכל מקום 'חקלאים במקום אחר'.
חיים אורון: אני לא יושב פה בתור הלובי החקלאי כל הזמן, אבל מה אתם בדיוק עושים?
חיים אורון: תסבירו בנימוק ענייני אחד למה זה לא נכון.
חיים אורון: מר גולן, תסביר אתה.
חיים אורון: משרד ראש הממשלה, למה זה לא נכון?
גבי גולן: אם היושב ראש ייתן לי, אני אסביר.
משה גפני: כן, בבקשה.
גבי גולן: אנחנו הצענו במהלך הדיון ששר האוצר ישקול, בין יתר שיקוליו, את זמן החזקת הקרקע של החוכר החקלאי, ובמידה ובאמת החזיק בקרקע זמן רב, תהיה לו אפשרות לקבל את הקרקע מחדש.
גבי גולן: אני רוצה להדגיש---
שי חרמש: אבל למה שיקול דעת?
משה גפני: אפשר להכניס את זה לנוסח?
שי חרמש: למה שיקול הדעת?
שי חרמש: זה שלו.
חיים אורון: זה לדורות, אנחנו מדברים על חוכר לדורות.
משה גפני: שנייה, אפשר להכניס את זה לנוסח?
גבי גולן: אנחנו נוכל לנסח.
גבי גולן: הצענו את זה במהלך הדיון בוועדה.
משה גפני: בסדר, נכניס את זה לנוסח.
חיים אורון: זה לא פותר את הבעיה.
שי חרמש: לאדם חוזה קבוע, לקחו לו, לא משתמשים, תחזיר, זה הכל.
משה גפני: מר גולן, את מה שאתה אומר, אני מבקש להכניס לנוסח.
משה גפני: לנסח עם היועצת המשפטית את ההסתייגות של חבר הכנסת שי חרמש.
שגית אפיק: חבר הכנסת שי חרמש ביקש באותו דבר לשלול גם את שיקול דעת שר האוצר ושזה יהיה מוחלט, העניין של הזכות---
משה גפני: מי בעד ההסתייגות של חבר הכנסת חרמש?
משה גפני: להוסיף את חבר הכנסת חיים אורון להסתייגות של שי חרמש.
משה גפני: יש הסתייגות נוספת?
שגית אפיק: כן, חברת הכנסת שלי יחימוביץ, רוצה שסעיף 14(ד), שזה סעיף שקובע התיישנות של חמש שנים---
משה גפני: מי בעד ההסתייגות של חברת הכנסת יחימוביץ?
שגית אפיק: לסעיף הזה לא.
שגית אפיק: תיקון סעיף 14 בגרסה הראשונה, לעניין הפסקה של קרקע מסוימת לעומת קרקע שהופקעה, ובגרסה של מחצית הריבית מחוק פסיקת ריבית והצמדה ובגרסה הראשונה, לעניין בעל קרקע שלא לקח פיצויים, לעניין הריבית.
משה גפני: עם התוספת של קרקע חקלאית, מה שסוכם, שתנסחו את זה.
ארז קמניץ: זה לא ברור.
ארז קמניץ: הנוסח של תחילת ביצוע מטרת ההפקעה, אמרנו שנדבר בו.
שגית אפיק: עוד לא הצביעו.
שגית אפיק: בנוסח שמדבר על תחילת ביצוע, לגבי קרקע מסוימת וקרקע שהופקעה, קיבלנו מנדט לנסח את זה בישיבה הקודמת, בדומה לגרסה הראשונה.
שגית אפיק: אמר חבר הכנסת גפני, הוא דיבר על פעולה מתמשכת וכוונה להגיע לכלל הקרקע.
שגית אפיק: זו ההסכמה שהיתה.
ארז קמניץ: אנחנו אמרנו שלא נפתח את זה.
שגית אפיק: אבל אנחנו אמרנו שנסכים על נוסח.
ארז קמניץ: אמרנו שנסכים על נוסח, אבל לא בנוסח הזה שאת קוראת עכשיו.
שגית אפיק: לא הקראתי עכשיו נוסח.
ארז קמניץ: אם אנחנו עדיין יושבים על הנוסח, ואם הנוסח הסופי יוסכם בייעוץ המשפטי ועל הממשלה, אז זה בסדר, רק מה שהוקרא כרגע עכשיו מייצר---
משה גפני: אבל אנחנו סיכמנו שאתם תשבו על הנוסח.
ארז קמניץ: לא סוכם שמצביעים על---
יצחק וקנין: אני חייב להעיר הערה, אדוני, לפרוטוקול.
יצחק וקנין: כל הישיבות שישבנו פה, חבל על הזמן.
יצחק וקנין: לא צריך לשבת, לא צריך כלום, כי אנחנו מעבירים את הכל לפי מה שאתם רוצים, ואפילו הסתייגות---
משה גפני: לא, חבר הכנסת וקנין, לא.
משה גפני: אבל שינינו חלק גדול מה---
זאב נסים: אבל אנחנו יושבים פה כדי להשתכנע.
זאב נסים: אנחנו משתכנעים, אנחנו לא איזה רובוטים.
שגית אפיק: לגבי הסעיף הזה, שוב אני אומרת, זה הסעיף כפי שהוא מנוסח אצלכם, לעניין קרקע מסוימת, קיבלנו מנדט לנסח את זה בהתאם להחלטת הוועדה בישיבה הקודמת, שדיברה על פעולה מתמשכת, כוונה להגיע לכלל הקרקע.
שגית אפיק: לגבי הריבית, זה יהיה מחצית מהריבית הקבועה בחוק פסיקת ריבית והצמדה.
שגית אפיק: לגבי בעל קרקע שלא לקח את הפיצויים, הוא יהיה זכאי למחצית הריבית.
שגית אפיק: גם ההשבחה מופיעה בסעיף הזה.
שגית אפיק: ההשבחה תהיה לפי הנוסח, גרסה ב' בדף שחילקנו לכם לעניין ההשבחה, כאשר ה'לא תירשם ולא תימחק' יירדו מהנוסח, והעיקרון היה שעבוד ואי העברה לצד שלישי.
שגית אפיק: הקרקע תירשם על שמו.
משה גפני: נצביע לגבי סעיף 13.
שגית אפיק: שמתקן את סעיף 14.
משה גפני: סעיף 13 שמתקן את סעיף 14 לפקודה, לפי הנוסח שדיברנו, עם כל מה שנלווה לזה.
משה גפני: מי בעד סעיף 13?
משה גפני: הסעיף אושר כהצעת הוועדה.
משה גפני: כמה סעיפים נשארו לנו?
נסים זאב: למה זה דחוף?
נסים זאב: הולכים להפקיע עוד שטחים?
נסים זאב: מה הדחיפות, אדוני היושב ראש?
נסים זאב: הולכים להפקיע עוד שטחים עכשיו?
משה גפני: חבר הכנסת אורון, סעיף 14.
משה גפני: אני אמשיך את ההצבעות מחר ב-09:30.
משה גפני: רבותיי, אנחנו הצבענו על ההסתייגויות משם החוק עד סעיף 13, כולל סעיף 13.
משה גפני: מחר ב-9:30 נצביע מסעיף 14 עם ההסתייגויות עד סוף החוק.
משה גפני: חנוכה שמח.
משה גפני: יש לנו יום קצר והרבה נושאים לדיון.
משה גפני: נושא הדיון הוא הצעת חוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010) (תיקון – התליית היטל בעד צריכת מים עודפת), התש"ע-2009.
משה גפני: חבר הכנסת זאב אלקין ביקש רביזיה.
זאב אלקין: אולי אני אחזור על מה שאמרתי.
משה גפני: כן, תנמק.
משה גפני: זה לא נהוג, אבל בגלל חנוכה נשנה את הסדר.
זאב אלקין: ביקשתי רביזיה בעקבות החלטת הוועדה ללכת על הסדר חקיקתי מאוד ייחודי, כמעט הייתי אומר חסר תקדים - אולי שגית אפיק תתקן אותי – והסיבות לכך היו חשש הוועדה שמא בסופו של דבר יתברר שהמצב במשק המים משתפר אבל הממשלה לא תהיה מעונינת להמשיך את ההקפאה של ההיטל.
זאב אלקין: אני מדייק, נכון אדוני היושב ראש?
זאב אלקין: זה היה המקור לאותו הסדר חקיקתי מאוד ייחודי שהסמיך את הוועדה באיזשהו הליך להמשיך את ההקפאה.
זאב אלקין: אז באתי בהצעה, וזאת הייתה גם הסיבה להנחת הרביזיה, ואמרתי שאין סיבה לסטות מהדרך הרגילה לחוקק אלא אפשר לפתור את זה בדרך אחרת, במסגרת הכלים שלפחות עומדים לרשותי כיושב ראש הקואליציה.
זאב אלקין: הצעתי לוועדה ללכת להסדר כלהלן: מצד אחד להחזיר את החוק לנוסחו המקורי ולוותר על ההסדר החקיקתי המיוחד, וזאת הרביזיה, ומצד שני הצעתי שכל הוועדה תתאחד סביב הצעת חוק שמשמעותה תהיה המשך ההקפאה מעבר לתאריך שבחוק הנוכחי והצעת החוק הזאת תעבור – ואני אפעל כדי שזה יתממש – קריאה טרומית כבר עכשיו ויהיה מסוכם.
משה גפני: מה זה תפעל?
משה גפני: אנחנו מעבירים את זה כאן.
זאב אלקין: אולי פתאום האופוזיציה כולה תתגייס להתנגד.
משה גפני: אני מדבר בשם האופוזיציה.
משה גפני: היא תתמוך.
זאב אלקין: גם הקואליציה תתמוך ואני מדבר בשמה.
זאב אלקין: הצעת החוק הזאת תעבור בקריאה טרומית.
זאב אלקין: מראש יהיה מסוכם עם המציעים שימתינו במרץ לגבי המשך תהליכי חקיקה ואז בחודש מרץ, הוועדה תשמע את הדיווח, המציעים במקרה הזה יהיו חברי הוועדה כי מדובר בחוק שכל חברי הוועדה יהיו היוזמים שלו.
משה גפני: לא יוזמים אלא כבר יזמו.
זאב אלקין: אם צריך, אני מוכן להצטרף אליהם.
משה גפני: אני מבקש את חבר הכנסת אלקין לצרף להצעת החוק.
זאב אלקין: עם הצעת החוק הזאת, כפי שאמרתי, נמתין עד מרץ.
זאב אלקין: במרץ נשמע את הדיווח של רשות המים.
זאב אלקין: אם יחליטו חברי הוועדה שההיטל מוצדק, הצעת החוק הזאת תיגנז.
זאב אלקין: אם יחליטו חברי הוועדה שצריכים להמשיך את ההקפאה והממשלה תסכים, הצעת החוק תמשיך להתקדם בתמיכת הממשלה.
זאב אלקין: אם לא, אנחנו נחזור בדיוק למצב בו אנחנו נמצאים עכשיו.
זאב אלקין: יהיה כאן מאבק בין הוועדה לממשלה שתוכל לומר שהיא לא מסכימה ותהפוך את זה לתקציבי.
זאב אלקין: אני ערב לכך שזה יעבור בטרומית בתמיכת הקואליציה.
מירי רגב: למה צריך את השינוי הזה?
משה גפני: חבר הכנסת אלקין, אני מודה לך.
משה גפני: אני רוצה לומר לחברי הוועדה שעשינו שורה של תיקונים שמאוד חשוב שהם יעברו.
משה גפני: אנחנו לא יודעים מה יהיה בהמשך לגבי הנכים ולגבי ילדים.
משה גפני: כל הדברים האלה, שורת התיקונים שנמצאת בחוק שאישרנו, היא שורת תיקונים שחייבים לעשות אותה.
משה גפני: יש לנו ויכוח לגבי המשך ההקפאה.
משה גפני: המשך ההקפאה, אנחנו מדברים מה-1 בינואר עד ה-15 במאי ומשמעות העניין היא שאם אנחנו לא נחוקק עכשיו את החוק הזה, ההקפאה לא נכנסת לתוקף וככל שנוקפים הימים, אנחנו נכנסים לבעיה.
משה גפני: הממשלה כמובן תטען, כפי שאמר כאן בוועדה – אף על פי שהוא לא מוסמך לומר את זה, אבל סביר להניח שעומד שר מאחוריו – שאול מרידור, שברגע שאנחנו הולכים על המשך ההקפאה – או כפי שאנחנו הצענו, שאנחנו נשקול את העניין יחד עם רשות המים לגבי הגשמים שיורדים – שזה תקציבי ואז יתחיל ויכוח ויהיה קשה להעביר את זה.
משה גפני: היו לי דיונים עם האוצר ואני מקווה היום להמשיך אותם, כי יש לנו כמה דברים שעומדים על סדר היום כאשר מדובר גם בהעלאת תעריפי המים, שעל זה הנחנו הצעת חוק.
מירי רגב: אל תדאג, זה לא יעבור.
מירי רגב: הפיקוח על המים, לא.
מירי רגב: מבקר המדינה אולי יציל אותנו.
מירי רגב: ועדת חקירה ממלכתית שתאמר כמה דברים ותאלץ את הממשלה.
משה גפני: אני חושב שאנחנו צריכים ללכת למסלול הזה.
משה גפני: המסלול הוא, לגבי תעריפי המים שאנחנו באמת לא היינו צד לעניין הזה, על כל פנים לא בקדנציה הנוכחית, זה היה בוועדת הכלכלה, אנחנו נטלנו את היוזמה, הנחנו הצעת חוק ואנחנו אמורים לקיים דיונים עם האוצר.
משה גפני: אני מקווה שאנחנו נגיע אתם לאיזושהי פשרה.
מירי רגב: פשרה של מה?
משה גפני: אני עוד לא יודע אותה.
משה גפני: את רוצה להשאיר את המצב כך?
משה גפני: לחכות למבקר המדינה?
מירי רגב: מבקר המדינה ייתן אמירה.
משה גפני: מבקר המדינה ייתן אמירה אתך או בלעדיך.
מירי רגב: זה ייאלץ את ראש הממשלה.
מירי רגב: הוא לא יכול להתעלם ממבקר המדינה.
מירי רגב: תוקם ועדת חקירה ממלכתית.
משה גפני: חברת הכנסת רגב, בסדר, עם כל הכבוד, אני לא מנהל את המדינה.
משה גפני: יש ממשלה, יש כנסת.
מירי רגב: עזור לרגע את רפורמת המים.
מירי רגב: מה קורה עם מס הבצורת?
משה גפני: זה חלק אחד לגביו הנחנו הצעת חוק ואנחנו מקיימים עליו דיונים עם האוצר.
משה גפני: אני מקווה שנגיע לאיזשהו מהלך שהמהלך הזה בסופו של דבר יעבור גם בחקיקה.
משה גפני: החלק השני, מה שמציע חבר הכנסת אלקין, לאחר שאני הבנתי לאיזה כיוון אנחנו הולכים, אני מבקש לקבל את ההצעה שלו.
משה גפני: ההצעה אומרת כדלהלן, כפי שהיא הסביר אותה: אנחנו מניחים את הצעת החוק, הצעת החוק כבר חתומה ואנחנו נוסיף גם את חבר הכנסת אלקין.
משה גפני: גם במה שאנחנו הצענו, אנחנו לא אמרנו שאנחנו רוצים להקפיא את היטל הבצורת.
משה גפני: חס וחלילה, אם לא יורד גשם, אנחנו גם לא נקפיא את היטל הבצורת.
משה גפני: יש עם זה בעיה.
משה גפני: אלא מה, אנחנו סבורים ומקווים ומתפללים שירד גשם.
משה גפני: אז, עד ה-15 באפריל, אנחנו יכולים להמשיך את ההקפאה.
משה גפני: לכן, כדי לא לעכב את החוק הקיים, כדי להעביר אותו עם ההקפאה, כי אם לא נעביר את ההקפאה, יתחיל ויכוח עם הממשלה, לא תהיה הקפאה ולא יהיו שורת התיקונים שציינתי, אנחנו נעביר את החוק כמות שהוא עם מה שהחלטנו בישיבה הקודמת.
משה גפני: את הנושא של ההקפאה אנחנו נשאיר כפי שהיה בקריאה הראשונה, כאשר יש הקפאה מה-1 בינואר עד ה-15 באפריל.
משה גפני: בינתיים אנחנו מעבירים בקריאה טרומית את החוק שעליו אנחנו מדברים.
משה גפני: אנחנו ממתינים עם החוק הזה עד מרץ כאשר אז זה הזמן כדי להעביר אותו בקריאות הנוספות, ואז יתקיים כאן בוועדה דיון שעליו אנחנו בלאו הכי אמורים לקיים את הדיון עם האוצר.
משה גפני: אני מאוד מקווה שאם אכן ירדו גשמים, הממשלה תלך לקראת זה.
משה גפני: הדיון להמשך ההקפאה יהיה כאן בחודש מרץ, לאחר שהוא יעבור קריאה טרומית.
משה גפני: יש כאן שלושה גורמים.
משה גפני: יש את הממשלה, יש את ועדת הכספים, אבל יש גם את הקואליציה.
משה גפני: אני אומר גם כחבר קואליציה וגם מאחר שזאב אלקין, יושב ראש הקואליציה, נרתם לעניין הזה.
משה גפני: בכלל לא בטוח שבמרץ החלטת הממשלה גם תהיה החלטת הקואליציה.
משה גפני: אם אכן יתברר שמבחינת הגשמים אנחנו במצב שאפשר להמשיך את ההקפאה, גם אם הממשלה תאמר שהיא איננה מעונינת בזה והיא לא תסכים להקפאה, הקואליציה תקבל החלטה אחרת.
זאב אלקין: לא לזה התכוונתי.
משה גפני: בסדר, אבל אני אומר את העקרונות.
משה גפני: העקרונות הם שמה שנאמר כאן בדיונים כל הזמן, גם על ידי פרופסור אורי שני, מנהל רשות המים, היה שאם ירדו גשמים בחורף, מס הבצורת יבוטל.
משה גפני: אני מדבר על המשך ההקפאה.
משה גפני: כך זה נאמר כאן.
משה גפני: הממשלה לא תוכל לבוא ולומר שאף על פי שיורד גשם, ההקפאה נפסקת.
משה גפני: לכן צריך לקחת את העניין הזה בחשבון.
משה גפני: ההירתמות שלך חבר הכנסת אלקין – לא אמרתי מה התחייבת לגבי מרץ – העקרונות הם ברורים.
משה גפני: מעבירים את זה בטרומי כדי שהוועדה תוכל להמשיך את הדיון בהתאם לעקרונות שנקבעו כאן.
מירי רגב: בכל מקרה ההקפאה תהיה עד ה-15 באפריל.
מירי רגב: הארכה של ההקפאה או ביטולה, מחייב גם את אישור ועדת הכספים.
משה גפני: לפי הקריאה הטרומית.
מירי רגב: מה-15 באפריל הממשלה יכולה להחליט על מס הבצורת.
משה גפני: זה תלוי מה נעשה מבחינת החוק שאנחנו מעבירים אותו בטרומית.
משה גפני: אנחנו מקיימים כאן את הדיון במרץ.
משה גפני: החוק הזה אותו אנחנו מניחים מדבר על זה שזה תלוי בוועדת הכספים.
משה גפני: כרגע לא תהיה הקפאה גם ב-1 בינואר משום שאז הם אומרים תקציבית.
משה גפני: רבותיי, אני מבקש להביא להצבעה את בקשת הרביזיה.
זאב אלקין: היו שתי רביזיות.
זאב אלקין: חבר הכנסת אורון לא כאן.
משה גפני: אתה מייצג אותו.
זאב אלקין: הוא אמר שהוא מצטרף לאותה רביזיה.
משה גפני: ה צ ב ע ה הרביזיה אושרה פה אחד
מירי רגב: כל מה שהיה בוועדת המשנה.
משה גפני: אנחנו אישרנו את זה כבר כאן בוועדה.
משה גפני: לא הייתה ועדת משנה אלא היה צוות.
משה גפני: מי בעד אישור החוק כפי שהוא נוסח עם הסעיף כפי היה בקריאה הראשונה?
משה גפני: הקפאה מה-1 בינואר עד ה-15 באפריל.
משה גפני: ה צ ב ע ה אושר פה אחד
מירי רגב: אל תחייכו כל כך אנשי המים והאוצר.
מירי רגב: אני מאוד מקווה שוועדת החקירה הממלכתית תעצור את רפורמת המים הזאת כי היא פשוט כולה ביזיון אחד גדול.
מירי רגב: רפורמה של מים, עניין של מים.
מירי רגב: אני מאוד מאוד מקווה שכך יהיה.
משה גפני: אנחנו עוברים לסעיף הבא.
משה גפני: אנחנו ממשיכים את ישיבת ועדת הכספים.
משה גפני: על סדר היום דיון מהיר בנושא דוח הביניים שלש ועדת חודק, רכישת איגרות חוב לא ממשלתיות על ידי גופים מוסדיים של חברת הכנסת שלי יחימוביץ, חבר הכנסת כרמל שאמה, חבר הכנסת אילן גילאון – שחבר הכנסת חיים אורון ייצג אותו כאן - וחבר הכנסת משה (מוץ) מטלון.
משה גפני: אני מבקש שהדיון הזה לא יהיה ארוך.
משה גפני: הנושא הזה הוא רחב מאוד ורציני מאוד.
משה גפני: אני גם ביקשתי מחברי הוועדה – דיברתי גם עם שלי יחימוביץ – לא להגיש דיונים מהירים בנושאים האלה כי צריך לדבר בהם ואנחנו אכן נקיים את הדיונים על פי בקשות חברי הכנסת.
משה גפני: אנחנו נתחיל את הדיון היום אבל נצטרך להמשיך אותו מכיוון שאני מבין שזה רק דוח ביניים, גם כפי שאתם הצגתם בהצעה שלכם.
משה גפני: חברת הכנסת שלי יחימוביץ, תציגי את הנושא ראשונה מה גם שאמרת שאחרי כן את צריכה לצאת.
שלי יחימוביץ': אדוני היושב ראש, אני שמחה על כך שאתה מתייחס לדיון הזה כאל פתיח ולא כאל הדיון המהותי, כי מדובר באמת בנושא רחב ידיים.
שלי יחימוביץ': אני חושבת שאנחנו כוועדת כספים צריכים לשבת עם הדוח עצמו, לנתח אותו סעיף סעיף ולדבר על השלכותיו וזה לא רק כמי שבסופו של דבר יצטרכו להצביע על המשמעויות שלו, אם הן ייושמו, אלא גם כדי לפתוח איזשהו דיון ציבורי ואין כמו הדוח הזה כדי לפתוח דיון ציבורי ראוי.
שלי יחימוביץ': אני שמחה שהוא מתקיים כאן.
שלי יחימוביץ': קודם כל, הדוח הוא דוח מאוד מעניין.
שלי יחימוביץ': הוא כולל 50 עמודים כתובים בבהירות רבה ובהיגיון רב.
שלי יחימוביץ': אין לי שום ביקורת על כך שהם עושים השוואה עם ארצות אחרות אלא בדיוק ההפך, טוב שוועדת חודק לא החליטה להמציא את הגלגל אלא הסתמכה על ניסיון של שוקי הון במדינות אחרות.
שלי יחימוביץ': כאשר אני רואה התנגדות כל כך אגרסיבית של כל גוף אפשרי שקשור לזה, בציפורניים שלופות, בשיניים חשופות, אני אומרת לעצמי שיש משהו בדוח הזה.
שלי יחימוביץ': כנראה שיש בו ממש אם הוא מעורר כזה אנטגוניזם מתוזמן.
שלי יחימוביץ': כעיתונאית לשעבר אני רואה את טביעות האצבע, את התדרוכים, את ההשפעות על הכתבים, את ריבוי האינטרסים כאן שרצים בעניין הזה ואני חושבת שאנחנו צריכים לנכות את כל המשתנים המתערבים האלה, להוריד מעצמנו מהלחצים של כל האינטרסנטים ולנו יש רק ייעוד אחד והוא טובתו של הציבור.
שלי יחימוביץ': אני אומר כמה דברים כלליים ואני לא אתייחס לכל ההמלצות של דוח חודק, למרות שאני לא מבינה על מה המהומה.
שלי יחימוביץ': נכון, אלה המלצות מחמירות אבל בעיניי הן לא מספיקות.
שלי יחימוביץ': אני רוצה לציין בהקשר הזה שמילא הבנקים ומילא המוסדיים ומילא הגורמים האינטרסנטיים, אבל אני מאוד לא אוהבת את ההתכתשות הפומבית בין הרשות לניירות ערך והדוח שלה לבין דוח חודק של הממונה על שוק ההון.
שלי יחימוביץ': זה לא מוסיף כבוד לאף אחד, לא בריאות לאף אחד והציבור בטח מאבד אמון כאשר הוא רואה את הרגולטורים שלו מתכתשים אחד עם השני.
שלי יחימוביץ': בכתבה בגלובס כותרת האומרת: "מחקר של רשות ניירות ערך - הנתונים עליהם הסתמכה ועדת חודק לא מדויקים", באמת לא מועיל.
שלי יחימוביץ': גם אם יש דוחות שונים שהם לא מסונכרנים אחד עם השני, והפרשנות שונה, לא קרה שום דבר.
שלי יחימוביץ': לא קרה אסון.
שמשון אלבק: אני לחלוטין מסכים.
שלי יחימוביץ': אני שמחה לשמוע .
משה גפני: גם דיברת בלי רשות דיבור וגם אתה מסכים?
משה גפני: למה אתה מסכים?
שמשון אלבק: אני מסכים שההתכתשות בין הרגולטורים מעל דפי העיתון איננה ראויה.
משה גפני: ממה יתפרנסו העיתונים?
שמשון אלבק: אני לא אחראי על הפרנסה של העיתונים, אבל מעבר לזה אני לא אפריע.
שלי יחימוביץ': נגיד שיש שני דוחות שונים, אחד של הרשות לניירות ערך ואחד של הממונה על שוק ההון ויש סתירה ביניהם?
שלי יחימוביץ': אז הם ישבו ויישבו את העניינים.
שלי יחימוביץ': זה באמת דבר מגוחך לחלוטין שתהיה התכתשות בין שני הרגולטורים בהם אנחנו תולים את יהבנו וכל החסכונות של הציבור תלויים במידה רבה בתפקוד שלהם.
שלי יחימוביץ': שיניחו את המריבות שלהם בצד ויתייחסו בכבוד זה אל דוחותיו של זה, גם אם יש להם מחלוקת.
שלי יחימוביץ': ברמה העקרונית.
שלי יחימוביץ': אנחנו, הרגולטורים, המחוקק כמובן, הממשלה, פעלנו כל הזמן בהנחת יסוד מאוד מאוד תמימה ונאיבית ואני שמחה על האמונה התמימה שהאינטרס של כל הצדדים הוא שהחוב ייפרע.
שלי יחימוביץ': חשבנו בטעות שזה האינטרס של כל הצדדים, שהחוב ייפרע אבל מסתבר שחיינו במיס-קונספציה.
שלי יחימוביץ': מסתבר שזה לא האינטרס של כל הצדדים.
שלי יחימוביץ': כאשר נוצר מצב בו מצד אחד יש מי שפועל כדי שהחוב לא ייפרע ועושה הכל כדי שהחוב לא ייפרע, ומצד שני מי שכל החסכונות שלו לעת זקנה מושקעים דרך המוסדיים באותם גופים שאין להם עניין שהחוב ייפרע, יש לנו עניין גדול מאוד לגונן על הציבור ולדאוג לכך שיהיו התניות, יהיו מוסרות, יהיו תנאים וכספם של האזרחים לא יהיה למרמס ולא יהיה להפקר.
שלי יחימוביץ': שוב, ברמה העקרונית, בלי להיכנס למסקנות הדוח.
שלי יחימוביץ': אני לא מצליחה להבין, ותסבירו לי, את הפער העצום בין האשראי הבנקאי לבין האשראי החוץ בנקאי.
שלי יחימוביץ': כאילו נוצרו כאן שתי ישויות והן לא מתיישבות עם המציאות כי האשראי החוץ בנקאי יש לו עכשיו אחוז הולך וגדל מאוד משמעותי בשוק.
שלי יחימוביץ': איך יש במקום אחד באשראי הבנקאי מגבלות מאוד ברורות, מאוד ידועות, הבנקים דואגים היטב היום להלוואות שהם נותנים ולהשקעות שלהם, ומהצד השני יש ג'ונגל, מערב פרוע.
שלי יחימוביץ': המימון החוץ בנקאי, האשראי החוץ בנקאי, איש הישר בעיניו יעשה.
שלי יחימוביץ': תסבירו לי.
שלי יחימוביץ': אני הדיוט.
שלי יחימוביץ': תסבירו לי למה אי אפשר להחיל את כל המגבלות - ועכשיו אני יותר קיצונית מוועדת חודק – שחלות על הבנקים, להחיל אותם גם על האשראי החוץ בנקאי?
שלי יחימוביץ': למה הפער המטורף הזה בין הג'ונגל הזה לבין האופן שבו הבנקים דואגים לכסף שלהם?
שלי יחימוביץ': אם זה אשראי שמתחרה עם הבנקים, שיעמדו בקריטריונים של הבנקים כדי לגונן על הציבור.
שלי יחימוביץ': אני מודעת לזה שמדובר בשני מסלולים שונים, אבל הפער הוא באמת בלתי נתפס.
שלי יחימוביץ': כאשר בנק נותן הלוואה, כאשר בנק נותן אשראי, הוא לוקח בטוחה, הוא לא נותן שיעשו עוד סיבוב על הבטוחה שלו ועוד סיבוב על הבטוחה שלו ויקימו פירמידת מיידוף לעניים בכל מקום עם מחזור שוב ושוב של בטוחה א' שמוחזרת על ידי בטוחה ב' שמוחזרת על ידי בטוחה ג' ובסוף יש רק בטוחה אחת.
שלי יחימוביץ': הבנקים לא הרשו לעצמם דבר כזה.
שלי יחימוביץ': למה המוסדיים מרשים לעצמם להשקיע בחברות כאלה שמשרשרות את עצמן?
שלי יחימוביץ': אדוני היושב ראש, בגלל שביקשת אני לא אכנס למסקנות אבל המסקנות של ועדת חודק מאוד נראות לי.
משה גפני: אלה מסקנות ביניים.
שלי יחימוביץ': בסדר, אני מתייחסת לדוח הביניים.
שלי יחימוביץ': המסקנות מאוד נראות לי.
שלי יחימוביץ': לטעמי הן לא מספיקות.
שלי יחימוביץ': אני מכירה גם את הביקורת.
שלי יחימוביץ': אני יודעת שיש ביקורת על כך שהתמחור לא נכון, שהם מטפלים רק בתנאים של איגרות החוב, שיש שם נושאים שלא מטופלים, אבל זאת התחלה מאוד מאוד טובה ואני מציעה שנתייחס למסקנות הביניים ממש ממש ברצינות וננתח אותן מסקנה מסקנה וגם ננסה להבין מה גורם לשצף קצף הזה של כל הגורמים האינטרסנטיים נגד הדוח.
שלי יחימוביץ': אולי יש שם משהו שאנחנו לא מבינים ואולי סתם זה רפלקס כזה של התנפלות מיידית על כל מי שבא באיזשהו אופן להגביל אותם ולבקש מהם לשים רסן ואחר כך יתחילו להתמקח ויגיעו למשהו שהוא לרוחם.
שלי יחימוביץ': אני מציעה שנשב כאן גם עם הדוח הזה וגם עם הדוח של הרשות לניירות ערך, נשווה ביניהם, ניכנס לעובי הקורה ונגבה את הרגולטור, כי אם יש משהו שהוא בגדר ליקוי מאוד גדול זאת החולשה של הרגולטור ואנחנו לא צריכים להצטרף לאלה שמחלישים אותו אלא להפך, לחזק אותו.
שלי יחימוביץ': משפט אחרון.
שלי יחימוביץ': אני רוצה להרגיע את כל מי שבפאניקה, את כל הלוביסטים, את כל המתדרכים ואת כל האינטרסנטים ולומר שאומץ הלב שהפגין אתמול שר האוצר בהשתלחות חסרת הרסן בבית המשפט העליון לא יחזור בדוח ועדת חודק, הוא לא הולך ליישם את הדוח הזה, לא יהיו לו תעצומות הנפש והכוח ליישם אפילו עשירית מהדוח.
שלי יחימוביץ': אז כולם יכולים לכבות מנועים ולהירגע.
שלי יחימוביץ': לא יצא מזה שום דבר, לצערי.
משה גפני: אמרתי בתחילת הישיבה ואני חוזר על זה גם עכשיו – אני צריך לצאת לכמה דקות – שנושא כזה כמו דוח ועדת חודק, שהוא בעצם בליבה של הדיונים של ועדת הכספים, אנחנו צריכים לקיים עליו דיון ממש, דיון עם הגורמים הבכירים ביותר, גם בממשלה וגם ברשות לניירות ערך.
משה גפני: ברור שהדיון הזה הוא רק דיון שהוא בגדר פתיח.
משה גפני: טוב שהעליתם את הנושא, אני חושב שגם ההחלטה שצריכה להתקבל תהיה כזאת שאנחנו נמשיך את הדיון הזה.
משה גפני: אגב, מישהו יודע האם הם מתכוונים להמשיך ולהגיע למסקנות סופיות או שהם עוצרים עכשיו?
שלי יחימוביץ': אולי הם יספרו לנו.
אילן ביטון: יש לוח זמנים שנקבע, לוח הזמנים המקורי.
אילן ביטון: אני חושב שהוא היה אמור להתפרסם בשלב מוקדם יותר אבל כנראה הוא נדחה.
חיים אורון: תשאל את אריק פרץ.
אריק פרץ: הוועדה, כמו שציינו קודם, פרסמה דוח ביניים.
אריק פרץ: הוועדה עשתה שימוע לכל הגורמים שרצו להופיע בפניה.
אריק פרץ: אנחנו מתכוונים בשבועות הקרובים לסיים את הדיון בהמלצות הביניים ולהפוך את הדוח לדוח סופי.
אריק פרץ: בשבועות הקרובים.
אריק פרץ: שבועיים-שלושה.
משה גפני: אנחנו נקיים דיון.
שלי יחימוביץ': הדוח הסופי יהיה שונה מדוח הביניים?
אריק פרץ: טבעם של דוחות, אחרי שימועים יש שינויים כאלה ואחרים.
אריק פרץ: אני לא יכול לומר לך בדיוק מה הם השינויים ולאיזה כיוון.
משה גפני: על כל פנים, חברת הכנסת יחימוביץ, את לא מתכוונת להתערב בעבודתם שם.
משה גפני: אגב, אני מסכים אתך בעקרונות של הדברים.
משה גפני: אני חייב לומר שאני מסכים אתך אבל בדבר אחד אני חולק עליך, לגבי מה שאמרת על שר האוצר על בית המשפט מכיוון שאם אנחנו בוחנים את ההחלטות של בית המשפט בנושאים החברתיים, אנחנו מגיעים למסקנות מאוד עגומות בעניין הזה, וזה לא תפקיד של בית המשפט.
משה גפני: בעניין הזה אני כמובן חולק עליך.
משה גפני: אני חושב שבית המשפט לא צריך להתערב בדברים האלה על אף שלגבי ההחלטה הספציפית על הפרטת בתי הסוהר, אני מסכים עם ההחלטה של בית המשפט.
חיים אורון: הוא הכריח את הכנסת לממש את החוק לאנשים עם מוגבלויות בחינוך המיוחד, מאוד הסכמת אתו.
חיים אורון: הכנסת ביקשה לעכב את זה ארבע שנים.
שלי יחימוביץ': אדוני היושב ראש, אני מתפלאת עליך כי אתה יודע הרי יותר טוב מכולם איך מתקבלות החלטות באוצר.
שלי יחימוביץ': הניסיון להציג את החלטות בית המשפט כאילו הן פופוליסטיות לעומת ההחלטות השערורייתיות שמתקבלות באוצר.
משה גפני: את מבינה מה המשמעות במשטר דמוקרטי שאנחנו מעבירים, בגלל שמשרד האוצר מקבל החלטות כפי שאנחנו יודעים שהוא מקבל.
שלי יחימוביץ': בצורה שערורייתית ומופקרת.
משה גפני: והממשלה מקבלת החלטות, והכנסת מקבלת החלטות.
משה גפני: איך אתמול רתח מזעם חבר הכנסת אורון כאשר ישבו כאן, הגיעו חברים להצביע בוועדה על חוק הקרקעות והם לא היו בכלל בדיונים והם הפילו נושאים שלו והוא השתתף בכל הדיונים.
חיים אורון: בממשלה יושבים כל השרים.
שלי יחימוביץ': היא הנותנת.
משה גפני: עם כל הכבוד, המשמעות של העניין היא שאנחנו יכולים לקבל החלטה שאנחנו מעבירים את הכל לבית המשפט.
חיים אורון: לא את הכל.
משה גפני: נהיה דיקטטורה.
משה גפני: מי יחליט שלא מעבירים את הכל?
שלי יחימוביץ': דמוקרטיה זה לא רק שלטון הרוב אלא זה גם זכויות המיעוט.
משה גפני: אני מתווכח אתך על הנושא המהותי?
שלי יחימוביץ': מחר תקבל החלטה דמוקרטית שחרדים עם זקן, עם משקפיים ועם כיפה שחורה לא יכולים לשתות סודה ביום שני.
שלי יחימוביץ': זאת תהיה החלטה דמוקרטית אבל אתה מצפה מבית המשפט העליון שיתערב בה.
משה גפני: אני לא מצפה אפילו לא לרגע, על אף שהיו עכשיו שתי החלטות של בתי משפט שהיו לטובתנו.
משה גפני: אני לא מצפה מבית המשפט.
משה גפני: אני אמרתי את זה לשופט אהרן ברק וכך אכן הוכח.
משה גפני: הוא אמר לי את אותם הדברים.
משה גפני: הוא אמר לי: אתה כמיעוט צריך את בית המשפט בגלל שיכולים לקבל כאן החלטות דרקוניות נגד הציבור החרדי.
משה גפני: אני לא מצפה ואמרתי לו את זה.
משה גפני: לא קיבלתי ממנו שום סעד.
חיים אורון: אתה גם טועה.
חיים אורון: אתה כמו בית המשפט גם יכול להיות טועה.
משה גפני: אני בשר ודם.
משה גפני: אני מקווה רק שהשופטים גם הם יודעים שהם בשר ודם.
משה גפני: אני מדבר על המשטר הדמוקרטי.
משה גפני: החלטות, גם שגויות, צריך לקבל גוף נבחר.
משה גפני: מחר גם בית המשפט יחליט אם יוצאים למלחמה או לא.
חיים אורון: אתה מסביר לי כל פעם שאתה הולך לרב לקבל ממנו את ההמלצה ואתה מדבר על גוף נבחר.
חיים אורון: יש גבול לזה.
חיים אורון: כאשר אני בא אליך ואומר לך ששמעתי הבוקר שר בכיר ממשרדך, שיש לו מעמד של סגן שר, שאלו אותו אלה מסוימת והוא אמר שהוא לא מגיב כי את זה אמר לי הרב.
חיים אורון: למשל, למה הוא סגן שר ולא שר.
חיים אורון: אתה מסביר על גופים נבחרים?
חיים אורון: אתם עובדים כאן על פי תפיסתכם שאני מכבד אותה.
משה גפני: אני לא הבנתי מה אתה רוצה.
שלי יחימוביץ': הוא לא מבין למה אתה מגונן על הדמוקרטיה.
חיים אורון: אתה מדבר על דמוקרטיה.
משה גפני: עם כל הכבוד, אין כאן אחד בכנסת שלא נבחר באיזושהי צורה בתוך המפלגה שלו.
חיים אורון: מה זה שייך?
משה גפני: בליכוד נבחרים לפי מספר הבר-מצוות אליהן אתה הולך בערבים, לפי מספר החתונות אליהן אתה הולך.
משה גפני: במפלגות אחרות נבחרים בכל מיני אופנים.
משה גפני: אצלנו נבחרים על ידי זה שבמשך כל הקדנציה נכנסים אנשים לגדולי התורה, אומרים להם האם גפני עובד נכון או לא עובד נכון.
משה גפני: הכי דמוקרטי זה אצלנו.
חיים אורון: אני הייתי שואל את השר שלך והוא אמר לי שהוא צריך להתייעץ עם הרב.
כרמל שאמה-הכהן: אדוני היושב ראש, לכבודו יש משהו נגד הבר מצוות?